
Mahusiano ya utotoni ndiyo chanzo cha yote, umri wa moto wa kipindi kile wapo shuleni, ukamfanya binti mmoja mwenye kikundi chake atake kugombanisha pacha wawili, ila walikuja kupatana. Ikawa uadui mkubwa baina yao uliyokuja kudumu kwa miaka.

Vijana pacha wakaja kutokea kuwa maarufu sana, wakawa na pesa za kutosha na kufikia kutimiza ndoto zao za muda mrefu. Wakaja kuwa wanamuziki na waigizaji maarufu, huku kundi lile la mabinti likaja kuangukia kwenye mtandao wa biashara haramu za madawa ya kulevya.

Uhasama huo ukaja kufanya mmoja wa pacha wale aingizwe kwenye mtandao wa watumiaji wa madawa na kisha akaja kupotezwa mjini. Alipokuja kurudi alikuwa na kisa cha kusimulia kuhusu aliyopitia. Jambo ambalo lilifanya watunwa mtandao wa madawa, waone alikuwa na hatari na angeweza kuja kuwaaminika kama akisema.

Hawakujua mfululizo wa matukio yahusuyo hao pacha, sambamba na mengine yalishavuta umakini wa wanausalama. Norbert Kaila wa EASA alishaingia kazini muda mrefu kuchunguza suala hilo. Mwishowe mtandao huo wakaja kugongana naye kwenye harakati zake ikawa ni maafa makubwa.

RALOND NA DESMOND ni kisa cha sakata lililowakuta pacha wakipambania kazi zao na hadi kuja kuwa na jina. Harakati ambazo zilijaa mambo mengi ya hatari ambayo walipitia. Ujasusi, mauaji, usaliti, hujuma vikiwemo ndani yake.

Ralond anasimulia, " Wala sikuwahi kudhani kama ingetokea siku nikamkunja ndugu yangu Desmond, ila hiyo ndiyo ilijiri kwa jinsi nilivyokerwa na tabia yake. Tuliambiana hakuna mwenye kuchukua mwanamke wa mwenzake ila mwenzangu anadiriki kabisa kujaribu kumchukua Vai aliyekuwa mpenzi wangu tena tunasoma naye darasa moja. Haki vile aliniudhi siku hiyo kuliko zote, tulikunjana darasani hata kukaribia kupigana lakini mimi niliamua nisifanye hivyo kwani huyu ni ndugu yangu wa damu. 

Kusikia amemtongoza mwanamke wangu isiwe ni sababu ya sisi kupelekeana  huko. Niliamua kumwacha ila nilibaki na hasira zangu tu,  jambo hilo lilitokea majira ya mapumziko shuleni kwetu na hatukuongea kweli hadi tunafika muda wa kuondoka. Tulijikuta tukipanda gari moja ila hakuna hata mmoja aliyenyanyua mdomo na kumsemesha mwenzake. Tulifika kituo cha kushuka ili tuweze kwenda nyumbani, napo  tulienda kimya namna hiyo hadi tulipokaribia nyumba tatu hivi tulifikie lango la kwetu. Hapo ndipo niliguswa bega nikageuka.

Nilikutana na uso ambao nilizoea kuona ninataniana nao, ambao hapo awali ulionekana kusihi mno kabla sijashikwa ukosi na  mwenye sura hiyo tulipoghadhibian. Desmond hakuonesha kuwa ni mwenye kukasirishwa ila mimi ndiyo  ikawa hivyo na nilimtolea macho haswa huku nikimtazama  pasipo kupepesa jicho.

"Bro sisi ni ndugu utambue hilo, kabla ya kunituhumu ungenipa nafasi nijielezee. Mwanamke si wa kutugombanisha sisi kaka, kumbuka sikuwahi kufanya hivyo tangu kitambo nina ngale za kitoto, iweje leo. Yule ni demu tu Kaka, ana hila zake" Alisema.

"Des  lakini kwanini akusingizie wewe tu ndiyo unammendea ila si mwingine?" Nilimuuliza ndugu yangu Desmond niliyezoea kumfupisha jina na kumwita Des

"Kaka  tazama picha pia kama kusoma  kumeshinda, Dora yule wa kitambo aliwahi kuwa manzi wako na ni mkali kupitiliza. Aliingia anga zangu na sikumgusa, iweje awe huyu aliyejleta?"

"Hapo sasa ndiyo nimeanza kukuelewa Kaka, sema nini sisi ni wamoja suala hili limeisha hatuna bifu kisa demu"

"Aminia Kaka, huu ndiyo uanaume sasa kesho tuingie klasi kwa kufuatana. Utangulie wewe kisha nifuate mimi. Then tuzingue"

"Ok tufanye hilo"

Tulirudisha maelewano papo hapo, hata yule ambaye aliyetuona tukigombana hawezi kuamini kama tungeweza kufika hatua hii. Kutoka kule kuwa na ghadhabu kubwa,  hadi kufikia ziniiishe mithili ya theluji iliyowekwa  kwenye moto. Ni maajabu mno  hakuna ambaye angedhani hilo lingetokea hapo, tulifanikiwa kufika hadi getini kwetu.

Sisi  hatukutokea familia yenye hadhi ya juu wala ya chini,  ninadiriki kusema ni kati. Hata lango letu lilijieleza, kufika hapo tuligonga mara moja kisha atukasubiri. Mlango ulikuja kufunguliwa na Mwanamke mzee mwenye nywele zenye kutangaza miongo aliyoipita, huyu ni Bibi yetu mzaa Baba ambaye daima tunaishi naye hapo ndani. Huyu huwa  abadi tunataniana, alipotuona tu alianza kutoa tabasamua lake na kuruhusu mapengo yaonekane.

"Tatizo wewe Mwanamke ukicheka unatutisha na ukinuna unatutisha" Desmond alitia utani nikacheka mno.

"Wacha niwatishe ila nisiwakose wanaume wazuri kama nyie, yaani nakaona wivu hata mnavyoenda huko shule" Bibi alisema.

"Mmmh! Maajabu ya karne haya Bro, tunapendwa na mwanamke asiye hata na jino la kupigia mswaki" Desmond aliropoka na kuepelekea Bibi atishe kumpiga, alikimbia akiniacha mimi nikicheka mno.

"We Danga kinachokuchekesha ni nini?" Aliniuliza.

"Kicheko kwani ulitaka kinichekeshe nini, umeona  gia ya kutaka kumpapasa Des mgongo ni kutishia kumpiga. Hebu wacha  kuzuga wewe, unampenda huyo tu na unipishe niingie ndani mimi Nilisema huku nikitaka kuingia ndani ila aliziba njia.

Tulisumbuana sana tukitaniana hapo, ila hatimaye baadaye aliweza kuturuhusu kuingi ndani. Hii ilikuwa ni  kawaida yetu kila tukirudi shule, huwa tunamkuta hapo. Alizoea kutuchokoza nasi tulizoea kumtania,  majira haya huwa kaka zetu si wakaaji wa ndani  huwa anasumbuana haswa na sisi kwa jinsi anavyotupenda wajukuu zake.  Siku nzima tuliitumia nyumbani tukifanya shughuli zetu pamoja na michezo, kwani sehemu ya vitu tulivyokuwa tukivipendelea. Majira ya jioni huwa hatukosi uwanjani, Muumba alitujalia kipaji cha kusakata kabumbu ambacho  huwa ni sehemu ya mazoezi tu kila tukirudi".

ASUBUHI YA SIKU ILIYOFUATA

Desmond anasimulia,  "ninachoshukuru mimi ni kuzaliwa uzao mmoja na mtu mwenye kujielewa na pia mwelewa, kosa lililofanya hadi akaukamata ukosi wangu darasani sikulifanya  ni sehemu ya hila za kundi la wasichana waliyojulikana kwa jina la  Destiny Girls. Hawa daima huwa na ulaghai, Ralond hakuwa akilijua hilo, kwasababu yeye ni mwingi wa kushughulika  na harakati zingine ila si kujua habari  za watu au kusikiliza kuhusu hizo. 

Aliingia kwenye uhusiano na mmoja aliyejulikana  kama Vaillet au Vai wa Dest, huyu sikuwa na mazoea naye kabisa ila nashangaa siku iliyipoita alienda kumwambia Kaka nimemtongoza, kiukweli hasira nilizokuwa nazo  juu yake. Zilibaki moyoni, sikuweza kumfanya chochote kwa kuchelea kumkera zaidi Ralo. Nilibaki nalo moyoni tu hadi tulipolimaliza majira ya vipindi, kisha tukapanga namna ya kuianza siku mpya.

Asubuhi ya siku iliyofuata, tulitoka pamoja hadi tulipofika kwenye kituo cha daladala. Ralond alipanda wa kwanza akaondoka, kisha mimi nikafuatia na kwenda kushuka jirani na geti la shule.  Wote kwa pamoja ni wanafunzi wa kidato cha tatu kwenye shule ya sekondari ya Jitegemee, hivyo nilishukia jirani na lango. Nilihakikisha  tai yangu ya kipepeo, kaptura yangu ipo vizuri na sina kasoro yeyote ile kuhofia kungia ofisini ya nidhamu  ambayo wenyewe tulizoea kuiita 'Displine office'. 

Kipindi hicho shule hii ilikuwa bado haijaanza kuruhusu uvaaji wa suruali kwa wavulana, hayo ndiyo yalikuwa mavazi yetu. Kuingia getini nilivaana na eneo la kutembea kwa  ukakamavu, ikanibidi nikimbie kuingia ndani hadi jirani na  barabara inayoingia  kwenye uwanja wa mstarini jirani na eneo lenye mikungu mingi maarufu kama 'Mkungu tree'.

Wale wasichana wa kundi la Destiny girls ndipo nilikutana nao hapo wakifanya usafi majira hayo. Kupita kwangu hapo macho yao yalinielekea, niliwapita pasipo hata kutoa salamu na kufanya kitokee kicheko cha  aina yake. Muda huu nilihitajika kufagia darasa kwani ilikuwa ni zamu yangu, nilipitiliza huko nikatimiza wajibu haraka nikiwa na wenzangu. Ulifika muda wa mstarini ambapo king'ora maalum kililia, tulikusanyika kwa pamoja mstarini ambapo siku hii hatukukaa pamoja mimi na Ralond. Yeye alikaa mbele nyuma kukiwa na kiongozi wa darasa, mimi nikawa nipo nyuma. Hali haikuzoelekea na kufanya hivi ilijulikana wazi ni kuna tatizo baina yetu,  bado macho yalikuwa kwangu kutoka kundi lile la mabinti.

Hatimaye tuliingia darasani ambapo kipindi cha kwanza Mwalimu alichelewa kufika, nikiwa wa mwisho wa nilikuta dawati ambalo daima tunakaa mimi na Ralond kukiwa na Vai amejaa tele kama pishi ya mchele. Yeye alikaa upande wa ukutani huku Kaka yangu akiwa yupo mwanzoni, nikijongea kuelekea huko macho yote yalikuwa kwangu waone ningeenda kukaa wapi baada ya kukuta wapo namna hiyo. Nilielekea palepale ambapo aliponiona tu Ralond alisimama kama ni mwenye kungojea kitu, wote walimtazama angefanya nini kwani siku iliyopita  tulikuwa na ugomvi  hapohapo. 

Kitendo cha kumfikia tu nilipeana mkono naye kisha tukakumbatiana kihuni kama tulivyozoea, tendo hilo lilimfanya Vai atoe macho haswa akiwa haamini kama lingetokea kirahisi hivyo.  Hakuwa akijua kama sisi wanaume huwa hatuna visirani vya kike, suala la ugomvi tunalimalzia wenyewe kiume. Alitarajia tungeweza hata kupigana, na siku hii tusiongee kabisa.

Baada ya hapo alinipisha nikapita kwenye dawati, nilikaa katikati ya Vai na yeye. Kwa jinsi watu walivyokuwa wakitutazama ilitubidi tucheke kwa nguvu, halafu tukapeleka macho kwa pamoja kumtazama Vai aliyebaki  na ameduwaa.

"We Malaya, haya sema Des kakutongoza lini? Ulidhani sisi tunagombana kisa kicheche kama wewe, imekula kwako" Ralond alisema.

"Vai naona ile plan yetu ya gombanisha twin boys wa Three A2 imegonga mwamba. Hebu nieleze wewe na Destiny girls mtakuja na mbinu gani mpya?" Nilimuuliza kikejeli huku nikicheka.

"Aisee hatugombani sisi kwa kijinga namna hiyo, umeingia cha kiume kukugonga nimekugonga.  Hujapata kitu, na hapa sepa wewe au unataka tukuwashie sasa hivi hatuogopi Maafande  nadhani unajua  vagi letu" Ralond aliongezea.

Hapo ndipo wengine waliyopo humo darasani wakajua kile kinachoendelea, alinyanyuka mwenyewe  bila ya kupenda na alielekea pale wanapokaa wenzake siku zote. Aliingiwa na  aibu ya mwaka, wanaume waliyokuwa wanatujua zetu walibaki wakicheka tu, hawakudhani kama tungeweza kubadilika namna na hata kumgeukia yule Binti. Waliyokuwa na chuki kubwa na lile kundi, walikuja hadi  tunapokaana kutupa mkono kwa kile tulichokifanya. Haikuchukua muda mrefu mwalimu aliingia darasani, tulisoma kama kawaida na hali ile ya  kuumbuliwa mtu iliisha papo hapo. Hakukuwa na jingine lililoendelea baada ya hapo.

Hadi ilipofika majira ambayo ni mahususi kwa ajili ya kwenda klabu, chule hii ni yenye kujali mno vipaji. Siku ya alahmisi basi huwa na madarasa tofauti yakiwa yamesheheni watu wenye  vipawa  tofauti. Mimi nilipendelea mno kuimba, baada ya kufika majira hayo nilitengana na ndugu ambaye yake  yeye ni Maigizo tu".

___

Ralond anasimulia, "Tangu tumalize mapumziko na kurejea tena darasani, tulichukua muda mchache kuwasili wakati wa  klabu. Siku hii ilikuwa tofauti na zile zilizoelekea humo ndani, walishazoea kuniona nikitoka kwa pamoja na Vai. Nyakati ni sawa na vidole vya kiganja kimoja, hazifanani katu. Niliamua kutoka mwenyewe baada ya ndugu kuniaga anaelekea kilipo kitengo chake Kutoka darasa nililopo hadi chumba mahsusi kwa kuigiza ambapo upande wake tuliubatiza jina la mabanda kwakuwa  madarasa hayo kwa juu kuna nyavu kwa juu zenye umbile la duara kama zilivyo na mabanda  ya kuku.

Niliingia huo nikaenda hadi mahali nilipozoea kukaa, niliketi kusubiri wasaa wa kuanza kwa mazoezi ya kuigiza. Muda mchache wa baadaye wakubwa zetu wa kidato cha tano na sita waliwasili, mazoezi yalianza huku yule ambaye walizoea kuniona nikiigiza naye akiwa hayupo pamoja nami.  Siku hii niliifanya kivingine hadi kufikia wanione  sipo sawa, baada ya kumaliza  muda wa kufanya hivyo  ulifika wasaa wa kutoka madarasani. Wakati huu ni wa kurejea  majumbani mwetu, nilitoka hadi darasa la waimbaji nikawakuta  bado ndiyo wanamalizia. Nilisubiria hadi walipohitimisha ndipo Desmond  alitoka akiwa na wenzake, kuniona mimi hapo tulifanya salamu yetu ya kihuni na kisha tukaanza kuondoka kuelekea lilipo geti tuondoke hapo.

"Dah! Bro yule mtu tumemuweza haswaa, nahisi hatorudia tena kwa kile alichokuwa anakifanya" Desmond alisema.

"Dawa ya vicheche ndiyo ile aisee, kuna watu wamenipa mkanda kuhusu yeye aisee" Nilisema.

"Aisee kumbe yule gashi keshaanza kuusaka umaarufu kwa nguvu, waimbaji kadhaa waliyotoka wanajipigia sana"

"Dah! Hiyo taarifa niliipata aise ila nilipuuzia kabisa, kama ndiyo hivyo Kaka yule ni cha wote. Kuna kipindi nilimwona sana maeneo wanayobaki kina Chege na Temba huko nyuma ya Taifa. Kumbe anaenda kujilengesha, nasikia maafande waligutuka wakampiga biti kufika"

"Dadeki nimekula ila sina amani nikifikiria hilo, yaani huyu ana mtandao kabisa"

"Bro lile kundi la Destiny irls hawafai hata kutolewa kwa bure wale"

"Nawe Ndezi kinyama yaani badala ya kunitonya mapema unaniambia sasa hivi nishagongesha shimo"

"Bro  kuhusu lile kundi mimi mwenyewe nimetonywa leo leo aisee, sikuwa najua kabla. Usinione sina ishu, yaani kuidaka muda mchache tukiwa klabu nimekuletea hivyohivyo ilivyo"

Maongezi yalikoma  baada ya wote kwa pamoja kuwasili eneo la kutembea kwa ukakamavu ambalo tumezoea kuliita 'smart area'. Kwa pamoja tulishikilia mabegi yetu vizuri tukaanza kukimbia kuelekea getini tukiwa tumeambatana na kundi kubwa la wanafunzi waliyokuwa wakitoka nje.  Hadi pale tulipovuka lango ndipo tulikumbuka  kuendelea na soga letu, muda ambao tunavuka barabara kuelekea kilipo kituo cha magari yanayotoka mjini kurudi maeneo kama Mtongani, Mbagala Kuu, Mbagala rangi tatu, Tandika na Temeke.

"Bro sasa sikia wakiendelea kuleta zao tuwakomoe wale washenzi, tena nasikia Vai na wenzake wameanza kuja kule unapofanyia mazoezi ya maigizo"

"Yaani Des kumbe sikukutonya hilo, wale magashi wametimba kule majuzi wanaanza kucheza ngoma nao kabla hatujaanza kuigiza. Si wamesikia soon tunaanza kutokea kwenye maigizo ya ITV basi nao wanaona watakosa chansi wameingia. Sijui nani kawaingiza muda huu ambao tuliambiwa haingizwi mwigizaji mpya"

"Dah! Mwana huko  kuna kitu kutolewa mteremko" Desmond alisema kisha akakatisha maneno yake baada ya gari la Tandika kuonekana  likija na halina abiria, "Oyoo tutachonga zaidi tukiwa home, tueksepe hapa"

Tulipanda daladala kwa pamoja, kisha tukaondoka hapo kuelekea nyumbani. Kawaida yetu habari tunazopenda kuziongelea kwingine natukiwa kwenye gari huwa tupo kimya, hivyo hatukutia neno hadi tunawasili maeneo ya Tandika ndipo tulipoendelea na  soga letu".

***

"AISEE MAPENZI SHULENI kumbe ni ugonjwa wa siku nyingi mno, mna mengi mmeptia  hadi kufikia hivi sasa" Msichana mwenye gauni refu akiwa amekaa kwenye kochi la mtu mmoja akitazamana na kina Desmond anasema.

"Ndiyo, hadi kufikia hivi sasa ukitaja jina la ND boys hawajui tumepitia mangapi. Changamoto chungu nzima tumezipitia hadi kufikia kuja kuleta mageuzi kisanaa, bila ya upendo na kuamiana baina yetu tungeweza kuingia pabaya zaidi" Desmond anaelezea, anapomaliza kuongea Binti yule anamtazama Ralond ambaye anaweka  kipaza sauti vizuri kilichopachikwa kwenye  ukosi wa nguo yake.

"Uwepo wa kipindi kama hiki ambacho mashabiki zetu na wadau wengine walikisubiri kwa hamu kubwa tangu tulipokumbwa na changamoto za hapa na pale. Natumai wataweza kujua mengi, ND boys tulipitia yapi  hadi hii leo tumesimama imara kwa pamoja kwa mara nyingine" Desmond anaeleza.

"Mpenzi mtazamaji wa Maridhawa TV na  msikilizaji wa Maridhawa redio, tupate matangazo machache kutoka kwa wadhamini wa kipindi chetu cha tulipotoka. Halafu tutarejea, kuwasikiliza ND boys wana yapi ya kuwaambia kuhusu maisha yao" Binti anaongea huku akitazama eneo ambalo kuna kamera ikiwa imetegeshwa  kuchukua mahojiano hayo.

Baada matangazo kadhaa ya wadhamini wa kipindi hicho kutoka studio, kipindi kinarudishwa tena kwa mara nyingine.  Wasanii hawa wenye kufanana sura zao hadi maumbile wanadhihirika kwenye macho ya hadhira, kipindi cha Tulipotoka kinaendelea kama kawaida na akawahitaji waendelee kusimulia kwa mara nyingine juu ya kilichowakutokea kwenye maisha yao.

***

DESMOND ANASIMULIA, "Baada ya kufika nyumbani na kubadili nguo kisha tukapata chakula kwa pamoja. Tulipanga kwa pamoja tusiende uwanjani na twende kwenye mazoezi ya kuigiza, ingawa ni Ralond tu ilimbidi afanye hivyo kwakuwa ana mazoezi ya kuigiza kwenye ukumbi mmoja maarufu sana Tandika ambao mmiliki wake ndiyo muaandaaji wa mazoezi hayo. Tulifanikiwa kufika kwa pamoja ambapo mimi niliishia kuketi kwenye kiti, nikiwa nimepakana kwa mita kadhaa kutoka pale walipo wasichana wengine wa kundi la Destiny girls ambao wapo humo kumuunga mkono mwenzao aliyekuwa kifanya mazoezi.

Kufikia kilichotokea shuleni, hakuna aliyekuwa tayari kuongea na mwenzake. Si mimi wala wao, ukimya ulitawala tu muda ambao wafanyaji mazoezi wapo kwenye chumba maalum wakivaa mavazi kwa ajili ya kazi yao. Hatimaye waliingia wapiga ngoma wakizipiga vilivyo na kuja kuketi upande mmoja, muda mchache baadaye waliingia waigizaji wa  kundi hilo wakicheza kwa umahiri wa hali ya juu. 

Ralond akiwa ni mwenye kofia yenye manyoya kichwani huku mdomoni akiwa na filimbi, hapo nilituliza macho kumtazama ndugu yangu alivyokuwa akicheza kwa umahiri wa hali ya juu. Wachezaji wote walitoka lakini Vai hakuonekana, hii nilitambua chanzo cha yeye kutotokea hapo ilikuwa ni kutokana na yeye kufika wakati wenzake wakiwa tayari wmaeshafanya mazoezi mengi mno.

Uchezaji wa ngoma uliendelea huku kukiwa na mzee aliyekuwa akiwatazama kwa umakini hadi walipomaliza, baada ya hapo walibadili mtindo wa upigaji na hata uchezaji. Waliimba huku wakiendelea kuonesha uhodari wao, kufikia hapo nilijikuta nikipiga makofi kwa jinsi walivyonifurahisha nafsini mwangu. Baada ya hapo ngoma iliisha nikabaki nikitazama kusikia Mzee yule anayesimama ataongea nini, muda huo kundi zima la wale kina Dada walinitazama kwa ugongaji wangu wa viganja kwa nguvu.

"Ralond siku zote mimi ninasema wewe ni mwamba, muhimili muhimu na nguzo kwenye kikosi hiki. Waliyokuwa mwanzo wananipinga wameamini hilo, hakika umetimiza jukumu lako vilivyo. Nikupongeze kwa hilo, kuigizaji upo vizuri, uimbaji ni hivyohivyo na hadi uchezaji wa ngoma. Bidii yako itakufikisha mbali" Mzee yule alisema na wachezaji ngoma wengine walipiga makofi, mimi pia nilifanya hivyo nikiwa ninatazama kinachojiri.

Uchezaji huo wa midundo ya asili ulipofikia kikomo, ndipo waigizaji walipopanda jukwaani kuweza kuendelea na majukumu yao. Hawakuwa wageni kwani niliwaona hapo awali wakicheza ngoma, isipokuwa Vai tu ndiyo akawa mpya. Mavazi yalibadilishwa na kazi ya kuigiza ikaanza mara moja, sasa hii ndipo nikajua kuna wengi wenye vipawa vya namna hii kwenye medani ya kimaigizo. 

Vai naye alionesha uwezo wake katika kipaji hiko, lakini mara kwa mara alikosolewa alipoenda mrama. Kumalizika kwa igizo hilo, aliingia Mzee mwingine mwenye daftari kubwa. Huyu alipanda jukwaani na waigizaji wote walishuka, alifungua daftari hilo na kuanza kuita majina kadhaa huku akisema uteuzi huo ndiyo wanaotakiwa kwenda kuigiza kwenye mchezo huko luningani.

Mtu wa kwanza kuitwa akawa ni Vai, kwakweli nilishangzwa sana na hilo kwani ndiyo kwanza anaingia kwenye kundi hilo pia ameonesha uwezo mbovu mno wa kuigiza. Hata waigizaji wengine waliduwaa waliposikia jina lake, miguno ya chinichini ilisikika huku Mzee yule ambaye wala  hafuatilii igizo hilo akiwa hatilii maanani kabisa hali hiyo.

Yaliitwa majina kadhaa na kumalizika msichana mmoja aliyeonesha uwezo mkubwa wa kuigiza akawa ameanguliwa kwenye orodha hiyo. Suala hilo lilifanya Mzee yule aliyekuwa akifanya kazi ya kuwanoa, anyooshe mkono na kupelekea mwitaji majina amtazame.

"Jamani napenda kuuliza hivi kati yangu na nyinyi viongozi, nani aliyepewa kazi ya kupatikana majina ya washiriki wa igizo kwenye kikundi cha Shiriko la msaanii. Kazi yangu ya kunoa watu si mimi niliyepeleka  mapendekezo mbona mnaenda kinyume hivyo. Kama mngetaka kuteua wenyewe msingeniita mimi niwe mahala hapa" Aliema kwa ukali.

"Mzee wangu mimi sina mamlaka juu ya hilo, haya majina nimeyapokea kama yalivyo kutoka kwa Mmiliki" Mwitaji majina alisema.

"Ok mwambie kaenda kinyume na makubaliano yetu ninavunja mkataba naye, ajiandae kwenda mahakamani siwezi kufanya kazi namna hii. Nimeacha shughuli zangu za kuigiza kwa ajili yake aje kuniletea ujinga" Mzee yule alisema kwa hasira na waigizaji wote wakatupa macho kwa Vai, yeye hakuoneha haya yeyote usoni mwonekano wake hakujua kile kinachoendelea.

Mwalimu wa waigizaji hao aliondoka humo ndani, Wasanii walirejea kubadli nguo kisha wakatoka humo ndani. Nilimwona Ralond akiwa upande niliyopo, huku kwa mbali kwenye lango la nyuma ya ukumbi akionekana Vai akiwa ameshabadili nguo akija mahala hapo. Ndugu yangu huyu alinifikia alinipa ishara ya kutoka humo ndani, nami nikainuka kitini na kuongozana naye. Tulifanikiwa kutoka hadi nje ya ukumbi huo, ambapo kuna baadhi ya waigizaji walitujia kwa kasi baada ya kutuona.

"Ralond wewe unalionaje suala hili la Stella kuondolewa kwenye kikosi?"  Kijana mmojawapo alimuuliza huku akishangaa jinsi tulivyofanana.

"Juma nisikufiche ndugu, huu ndiyo mwisho wangu wa kuingia kwenye maigizo haya. Huu ni ujinga kabisa, yaani mwenye kiwango kikubwa cha kuigiza namna ile aweze kutolewa namna ile. We vipi unabakia?" Roland alieleza kisha akamuuliza.

"Ndugu nitafanyaje mimi, wacha niwahi chansi ile ya kutokea kwenye TV" Alisema

"Nakutakia kila la heri, mimi siwezi kuingia ilihali kichwa mwenzangu wa kundi  yule kaenguliwa" Ralond alisema kisha akawageukia  wengine waliyopo hapo wakiwa wamekaa makundi makundi wa  kijadili suala lile, "Jamani kuanzia leo hii mimi si kiongozi wenu tena, siwezi kuvumilia suala kama lile. Tukumbuke hichi kikundi tulipata uongozi na kisha tukapata mdhamini, haiwezekani mdhamini ndiyo atawale kundi huku kiongozi nikiwepo. Kundi hili wote tumetoka shule ya msingi tukiwa pamoja, tangu tupo na Mwalimu  wetu wa shule hadi leo hii. Kupitia hili  natangaza kabisa mimi si kiongozi wenu, nimevua madaraka kuanzia hivi sasa. Mwenye kuhitaji kuendelea  mbele na uigizajia ni ruksa ila mimi ndiyo nimeishia hapa, Stella ni kiongozi mwenzangu kuenguliwa kwake bila ya sababu siwezi kulifumbia macho hili"

Ralond aliposema hivyo, wengi walimuunga mkono huku  wakionesha kuheshimu maamuzi yake. Wachache walibaki hapohapo kuendelea na  mchakato wa mbele, tukiwa hapo hata kabla ya kuendelea tuliona gari aina ya toyota landcruiser prado zile ambazo zilitaka kufanana na landcruiser za mkonga. 

Hiyo ilifika sehemu ya getini kwenye ua mdogo wa kutokea humo ndani, iliegeshwa na alishuka Mzee wa makamo mwenye kitambi. Hata kuzima gari hakukumbuka, alifika hadi mbele ya wengine waliyopo hapo. Macho aliyaangaza kwa kila mtu aliyepo hapo, aliuliza  swali kama kuna yeyote aliyekuwa yupo tayari kujitoa kwa kuingizwa Binti huyo kwenye igizo.

Jinsi binadamu walivyo waoga, ambapo baadhi walimuunga mkono Ralond ila majira hayo walikaa kimya kama siyo wao. Hilo halikumtisha Kaka yangu huyu, ninajua kabisa uoga si sehemu ya maisha yetu. Alinyoosha mkono kabisa juu, alimfanya kizito yule apige hatua hadi mbele yake kisha akamtazama kwa kitambo kifupi.

"Sasa utokaji wako ndiyo ushughulishe wengine, tena ondoka kabisa unafikiri kukosekana wewe ndiyo kutaleta  hasara hapa. Maadam ushanitengenezea pesa  sana kwa uchezaji wako wa ngoma kwenye maonesho, its ok njia nyeupe" Alisema huku akimkazia macho.

"Nikiwa kiongozi wa kundi hili, nina mamlaka ya kutangaza kujivua madaraka baada ya haya. Ikumbukwe wewe huna kauli mbele yetu, haki ya kuwaambia ni yangu. Sipo tayari kuona mwanachama mpya anaingia kundini huku Mwenyekiti nikiwa sina taarifa, kibaya zaidi katibu wangu anaenguliwa. Kunitazama hivyo na macho yako hakunitishi chochote, nimetangaza kujivua madaraka huna mamlaka ya kunipinga juu ya hilo" Ralond aliongea huku akimtolea macho pasipo kuogopa uso wake wenye ukali.

"Kwahiyo vipesa  kidogo ulivyokuwa ukivila ndivyo vimekupa jeuri siyo"

"Weee! Jerome wewe kuwa na visenti vyako isiwe sababu ya kuingilia maamuzi ya watu, kama hao wengine wamemsaliti. Nipo upande wa mwanafunzi wangu hapa, umekiuka mkataba tuliyosaini mimi na wewe sasa ni hivi nikitoka hapa nimahakamani tu. Hakuna kipengele kinachosema uingilie madarakani yangu unichagulie waigizaji, unaleta Binti hana hata juma na uwezo wake ni mdogo  halafu unaingilia mamlaka yangu" Mwalimu wa maigizo aliyekuwa ndiyo anatoka nje ya ukumbi huo aliingilia.

"Hadi wewe?" Jerome aliuliza.

"Ndiyo hadi mimi, sisimamii uzandiki daima. Baki na hao waigizaji tuone watu wa shirikisho la msanii kama watakupokea, ukumbuke uwezo wa Ralond ndiyo ulishawishi haya yote. Tuone utafika wapi" Mwalimu aligongelea msumari kabisa, alipomaliza alitoka nje kwa haraka.

Nasi hata hatukukawia, tuliondoka moja kwa moja kurejea nyumbani. Siku hii nilimwona Ralond akiwa na hasira kupitiliza, baada ya kuwasili nyumbani yeye aliingia kuoga mimi nikabaki ukumbini nikitazama luninga".

Ralond anaendelea, "zilipita siku kadhaa nikiwa sina hamu tena ya kujishughulisha na makundi ya kuigiza  huku nikipewa kila taarifa ya kile kinachoendelea kule kundini. Marafki wachache niliyokuwa nao walitosha kunihabarisha, Mzee Jerome aliburuzwa mahakamni na Mwalimu akatozwa faini ya mamilioni ambayo hakutarajia. Alijikuta akiteua baadhi yetu kuendesha kundi lile, hatimaye muda wa kuweza kuingia kwenye kundi la shirikisho la msanii ulifika ambalo ndiyo  linavuma kwa maigizo yake kwenye televisheni. Kukosekana kwangu  na pia kuenguliwa Stella ikawa ndiyo mwisho wao, mimi ndiyo  nilibaki kuwa nguzo la kundi kile. Pia  ndiye niliyelengwa haswa na uongozi wa wale watu, jambo hilo alilijua Mwalimu pekee na Stella ambaye naye alihitajika. Kukosekana kwao ikawa ni mwisho, Mzee Jerome aligomewa yeye na vijana wake huku akiambiwa mpaka niwepo mimi na Stella.

Huo ndiyo ukawa  mwisho wa jeuri yake, alifikiri pesa inafanya kazi kila  mahali na alisahau kuna sehemu zingine haihitajiki ili kuwa na nguvu. NIliendelea na masomo yangu huku nikipata taarifa ya kile kinachojiri huko, hatimaye kundi lote lilisambaratika na hapo wengine ndipo wakakumbuka kama mimi  nilikuwa ni muhimili imra mno kwenye kikosi kile. 

Wale waliyodiriki hata kunigeuka mbele ya Jerome kwa kuogopa,  aibu ndiyo iliwaingia kabisa. Walibaki kikundi cha ngoma tu nacho hakikudumu kwani mimi na Stella ndiyo tuliongoza uimbaji wake. Kukosekana kwetu walijikuta wakikosa maonesho kadhaa na hatimaye kundi ukwa ni mwisho wake, Jerome akabaki na ukumbi wake na jeuri yake.

Shuleni niliendelea kukutana na Vai  kama kawaida, hatukuelewana zaidi hata ya awali kuanzia pale nilipopinga uteuzi wake kwenye kikosi cha kuigiza kwenye luninga.  Chuki ilizidi maradufu, si mimi wala Desmond aliyekuwa na maelewano nao baada ya kumuumbua na pia kumpinga kundini. Mimi na Des ni pacha na daima huwa ukitokea ugomvi mmoja basi ni wetu sote, akiudhiwa mmoja basi  tunakasirika wote. 

Hatukuona kinachopungua baada ya sisi kutoelewana na kundi lile,  wala hatukujali. Majira hayo ni kipindi ambacho ndugu yangu naye harakati za muziki aliendelea nazo kama kawaida. Kipindi hicho ndipo tulipoweza kupata habari mpya juu ya yule Mzee Jerome, mmoja wa watu tuliyokuwa nao pamoja aliweza kuniambia kila kitu. Kumbe alitoa nafasi kwa Vai baada ya kupewa penzi, kuingizwa mtu namna ile tena  haraka tu  hata juma moja hana kwenye kundi nilitaka nishangae kumbe alipewa mwili ndiyo akafanya  yale. 

Kukosekana kwa nafasi hiyo ya kuweza  kuwa maarufu, ndiyo ikawa kaburi la mapenzi yao. Binti alishika njia yake, Jerome naye alielekea kivyake. Nadhani alijuta haswa kukutana na kijana kama mimi, ninayesimamia ukweli na si  kuangalia upotoshaji anaoufanya. Laiti kama angeliweza kuingia  Binti kama yule ingekuwa ni aibu kubwa mno, hakuna ambaye aliridhika na uwezo wake hadi Mwigizaji mstaafu na mwalimu wetu aliliona hilo.

Baada ya kukaa kwa muda mrefu hatimaye niliamua kutafuta kundi jingine la kuigiza, sikutaka kipaji changu kipotee bila ya sababu ya msingi. Kufikia wasaa huu ndipo hali nilipoanza kuiona ngumu, Mzee yule  alishatapakaa kwenye makundi mengine. 

Kila sehemu niliyotia mguu niliambiwa kadhamini, mwishowe niliamua kutulia tu na kuendelea na masuala ya  klabu ya kuigiza tu ambapo Adui yangu nambari moja kwenye  fani yupo akiendelea na  kuigiza kwa kiwango chake kilekile".

—-

DESMOND ANASIMULIA, "nikimtazama kaka yangu akiendelea kuhangika kwenye kipaji chake, nami nikaamua kugangamala kwenye  nyanja yangu. Maneno ya mwalimu wangu wa kuimba yalinitawala kichwani mwangu, huyu alishanitabiria makubwa huko siku za mbeleni kwa jinsi nilovyojua kucheza na sauti kutumia midundo tofauti. 

Kipaji kile nilichokianza kanisani kwenye kwaya nilikihamishia huku, nikajikuta ninaweza mitindo mbalimbali ya kuimba. Muda  ambao sikuwa ninajihusisha na masomo, ndiyo niliutumia kwa  kutunga mashairi ya wimbo mbalimbali hadi nikafikia kuwa na daftari ambalo lilijaa wimbo tu ambalo nililificha kwani Baba yetu  laiti angeliona angeweza kulichania mbali kwa jinsi asivyopenda muziki. 

Bado kipindi kile kuimba ilionekana ni sehemu ya uhuni, kwani  wasanii wengi waliposikika tu walijiingiza kwenye ulevi  wa pombe hadi mihadarati na kufanya wazazi wafikirie muziki utaleta hayo pia.

Siku za mwisho wa wiki nikawa ni

